CKay

Chukwuka Chukwuma Ekweani (anajulikana zaidi kwa jina lake la kisanii Ckay; alizaliwa 16 Julai 1995) ni mwimbaji, mtunzi wa nyimbo na mtayarishaji wa rekodi wa Nigeria aliyesainiwa na rekodi lebo ya Boyfriend Music, Warner Music Africa (zamani kama Warner Music Afrika Kusini) na Atlantic Records. Alikuwa amesainiwa awali na Chocolate City, ambayo ni sehemu ya huduma za usambazaji huru chini ya Warner Music Group – ADA. Wimbo wake wa kimataifa "Love Nwantiti", unaojulikana pia kama "Love Nwantiti (Ah Ah Ahh)", ulitolewa mwaka 2019 na Chocolate City.

Mnamo 29 Machi 2022, wimbo huo uliingia nafasi ya kwanza kwa mara ya kwanza, kufuatia uzinduzi wa chati ya Billboard Afrobeats. Mnamo 9 Mei 2022, ulikuwa wimbo wa kwanza kabisa kutoka Afrika kufikisha zaidi ya mara bilioni moja kusikilizwa kwenye Spotify, na tangu hapo umetajwa kama “wimbo mkubwa zaidi katika historia ya muziki wa Afrika”. Asa Asika alimsaini Ckay chini ya usimamizi wa The Plug, akiwa meneja wake katika kipindi cha mwanzo cha kilele cha mafanikio yake ya kimataifa.

 Maisha ya awali 
Chukwuka Ekweani alizaliwa mjini Kaduna, jimbo lililopo katika kanda ya kaskazini-magharibi mwa Nigeria. Yeye ni kabila la Igbo kutoka Jimbo la Anambra, linalopatikana kusini mashariki mwa Nigeria. Upendo wake kwa muziki ulisukumwa na baba yake, ambaye alikuwa kiongozi wa kwaya katika kanisa lao la mtaa.
Alipokuwa akikua, aliguswa na ala za muziki, jambo lililompelekea kujifunza piano kutoka kwa baba yake. Baadaye, rafiki yake alimjulisha kwa programu ya kutengeneza muziki iitwayo Fruity Loops.
Chukwuka alianza taaluma yake ya muziki kama mwanachama wa bendi iliyoundwa na yeye pamoja na wanakundi wengine wawili, kabla ya kuanza safari yake ya pekee kama CKay.

Marejeo

Jamii:Wanamuziki wa Nigeria
jamii:waliozaliwa 1995
jamii:watu walio hai
Jamii:Waigbo
jamii:WikiMonthly Edit-a-thon Kilimanjaro